Aelius Theon to Herminus
Material: papyrus
Place: Alexandria
Categories: Brief (privat)
Aelius Theon an seinen Schwiegervater Herminos
Αἴλιος Θέων Ἑρμίνωι τῶι 
ἀδελφῶι χαίρειν. 
καὶ πρὸ ἡμερῶν ἔγραψά σοι ἀσπαζό
μενός σε καὶ τὴν κυρίαν μου 
θυγατέρα σου [Δι]ονυσίαν καὶ τὴν 
μητέρα αὐτῆ[ς]. καὶ νῦν τὸ αὐτὸ 
ποιῶ καὶ παρ[α]καλῶ συγγνῶναί 
μοι εἰ μήπω τῆι αὐτῆι κυρίαι ἡμῶν πέ
πομφα τραγημάτια. οὔπω γὰρ 
τὰ νέα κατέπλευσεν. ὅταν δὲ 
κατακομισθῆι, πέμψω αὐτῆ[ι] 
ἄξια αὐτῆς κα[ὶ] εἴ τ[ι] ἄλλο ἐὰν δύ
νωμαι. ἑκάστη[ς μέν]τοι ἡμέρας 
τὸ προσκύνημα αὐτῆς [π]οιῶ πα
ρὰ τῶι θεῶι τω. θε..τω[ι] κυρίωι
Σαράπιδι καὶ σοῦ καὶ τῆς μητρὸς 
αὐτῆς. ἀσπάζ[ου] οὖν αὐτὴν καὶ 
τὴν μητέρα αὐτῆς, μεθʼ ὧν ἐρρῶ
σθαί σε εὔχομαι εἰς μακροὺς χρόνους 
καὶ ὅλωι σου τῶι οἴκω[ι]. 
ἔρρω. Παχὼν κβ. 
Διογᾶς ὁ ἐμὸς ἀνέπλευσεν, ἐπὶ 
ποίαι αἱρέσει μεταδώσει σοι 
καὶ ἡ ἀδελφή μου καὶ Διονύσιος 
ὁ νομογράφος καὶ Πτολεμαῖος 
ὁ μελλογυμνασίαρχος, οἷς συλ
λήψῃ, ἐάν γε μὴ ὦ πεπλανη
μένος.  
Σαραπιόδωρος ὁ φίλος ὁ ἔμπορος 
πολλάκις με λυπήσας καὶ νῦν ἐν τοῖς 
περὶ Διογᾶτος ἀντιδικεῖ μοι. τοῦτο 
ὑμᾶς μαρτύρομαι μόνον. οὐ γὰρ 
ὑπομένω αὐτὸν μιμήσασθαι.
ἀπὸ Αἰλίου Θέωνος  Ἑρμίνωι φίλωι